internet vaartha 209 Views
న్యూఢిల్లీ : సామాజిక మీడియా దిగ్గజం ఫేస్‌బుక్‌ వాట్స్‌యాప్‌ సేవలను మాక్‌బుక్‌, విండోస్‌ డెస్క్‌టాప్‌ కంప్యూటర్లకు సైతం విస్తరించింది. కొత్త డెస్క్‌టాప్‌ యాప్‌ కేవలం మొబైల్‌ యాప్‌తరహాలోనే ఉంటుంది. ఈ యాప్‌సాయంతో తమ స్నేహితులు, కుటుంబ సభ్యులకు సందేశాలు పంపించుకోవచ్చు. డెస్క్‌టాప్‌కోసం ప్రత్యేకించి రూపొందించిన యాప్‌సాయంతో నడుస్తుంది. విండోస్‌8, మాక్‌ ఒఎస్‌ 10.9 వ్యవస్థలు అపై సాఫ్ట్‌వేర్‌ వ్యవస్థలపై పనిచేస్తుంది. కొత్తగా విడు దలచేసిన ఫేస్‌బుక్‌ డెస్క్‌టాప్‌ యాప్‌ సాయంతో ఈ యాప్‌ను తెరిచి క్యూఆర్‌కోడ్‌ను స్మార్ట్‌ఫోన్‌ సాయంతో స్కాన్‌చేయాల్సిఉంటుంది. కొన్ని నెలల పాటు పరీక్షలు నిర్వహించిన ఫేస్‌బుక్‌ ఇటీవలే మెసేంజర్‌ యాప్స్‌నువిండోస్‌10పై విడుదల చేసింది. అలాగే ఫోటో షేరింగ్‌ ఇస్టాగ్రామ్‌ యాప్‌ విండోస్‌10 మొబైల్స్‌ కోసం విడుదల చేసింది. ఫేస్‌బుక్‌ విండోస్‌10 కోసం ఏర్పాటు చేసింది. అంతకు ముందున్న డెస్క్‌టాప్‌ అప్లికేషన్లకంటే వేగంగా పనిచేస్తుంది. విండోస్‌10పై పనిచేసే మెసెంజర్‌ స్టికర్లు, గ్రూప్‌ సంభాషణలు, జిఐఎఫ్‌లు షేర్‌చేసు కునేవీలుంది. ఈకొత్త వాట్స్‌యాప్‌ డెస్క్‌టాప్‌ యాప్‌ కు మరింతగాఅనువైన కీబోర్డు షార్ట్‌కట్‌లు ఉన్నాయి.